** -NACRT PRIJEDLOGA ODLUKE -**

**REPUBLIKA HRVATSKA**

# KRAPINSKO – ZAGORSKA ŽUPANIJA

**OPĆINA KRAPINSKE TOPLICE**

# OPĆINSKO VIJEĆE

KLASA: 363-02/19-01/001

UR.BR: 2197/03-02-19-

K.Toplice, --------------2019.

Na temelju članka 48. Zakona o komunalnom gospodarstvu (Narodne novine broj: 68/18) i članka 33. Statuta Općine Krapinske Toplice (Službeni glasnik KZŽ br 16/09, 8/A/13., 6/14. i 4/18.) Općinsko vijeće Općine Krapinske Toplice na svojoj – sjednici održanoj dana \_\_\_\_ 2019.g. donijelo je

**O D L U K U**

**o obavljanju komunalnih djelatnosti temeljem ugovora**

**o povjeravanju tih djelatnosti**

Članak 1.

Ovom Odlukom određuju se komunalne djelatnosti koje se financiraju isključivo iz proračuna Općine Krapinske Toplice i koje mogu obavljati pravne i fizičke osobe na temelju ugovora o povjeravanju obavljanja komunalnih djelatnosti.

Članak 2.

(1)Komunalne djelatnosti koje mogu obavljati pravne i fizičke osobe na temelju ugovora o povjeravanju obavljanja komunalne djelatnosti su:

1.održavanje nerazvrstanih cesta:

1.1.nabava kamenog agregata

1.2.horizontalna i vertikalna signalizacija

1.3.održavanje-čišćenje odvodnih kanala (grabe)

1.4.strojno uklanjanje granja i šiblja-malčanje

1.5.redovno/izvanredno održavanje

2. održavanje javne rasvjete,

3. deratizacija, dezinsekcija i suzbijanje komaraca

4. čišćenje javnih površina od snijega i leda

5. zbrinjavanje životinja.

(2)Ugovor o povjeravanju obavljanja komunalnih djelatnosti iz stavka 1. ovog članka može se zaključiti najduže na vrijeme od 4 (četiri) godine.

(3)Opseg obavljanja poslova određene komunalne djelatnosti određuje se na temelju Programa održavanja komunalne infrastrukture.

Članak 3.

(1)Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje) kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje).

(2)Održavanje nerazvrstanih cesta obuhvaća:

a) nabavu kamenog agregata: – nabava, doprema i ugradnju-razgrtanje kamenog materijala na nerazvrstane ceste.

b) horizontalnu i vertikalnu signalizaciju- nabava i postavljanje prometnih znakova, označavanje parkirališnih mjesta, ugradnja stupova za sprečavanje parkiranja uz zelene površine ili nogostupe i sl,

c) održavanje-čišćenje odvodnih kanala (grabe)- čišćenje postojećih odvodnih kanala od erozije tla te izrada novih kanala (graba),

d) strojno uklanjanje granja i šiblja-malčanje –strojno uklanjanje trave, granja i šiblja uz nerazvrstane ceste

e) redovno/izvanredno održavanje **-** sanacija odrona, zasjeka ili usjeka ceste, izrada bankina, izrada slivnih rešetki i slivnika, krpanje-presvlačenje manjih rupa, izrada novih propusta, čišćenje postojećih propusta, rušenje i zbrinjavanje stabala i drugi poslovi koji se obavljaju u tijeku godine sa svrhom održavanja prohodnosti nerazvrstanih cesta.

(3) Održavanje javne rasvjetepodrazumijeva održavanje instalacija javne rasvjete za rasvjetljavanje površina javne namjene, javnih cesta koje prolaze kroz naselje i nerazvrstanih cesta, a naročito tekuće održavanje objekata i uređaja javne rasvjete.

(4) deratizacija, dezinsekcija i suzbijanje komaraca podrazumijeva skup mjera i postupaka koji se provode u svrhu smanjenja populacije štetnih glodavaca i štetnih insekata.

(5). čišćenje javnih površina od snijega i leda podrazumijeva poslove neophodne za održavanje čistoće javnih površina u zimskim uvjetima, čišćenje od snijega i leda i posipavanje solju i kamenim materijalom za posipavanje nerazvrstanih cesta, pješačkih zona, nogostupa i parkirališta u naselju Krapinske Toplice te čišćenje od snijega i leda i posipavanje solju i kamenim materijalom za posipavanje nerazvrstanih cesta asfaltnih i makadamskih zastora u ostalim naseljima na području Općine,

6. zbrinjavanje životinja je postupanje s napuštenim i izgubljenim životinjama na području Općine.

Članak 4.

(1)Ugovor o povjeravanju obavljanja komunalne djelatnosti u ime Općine Krapinske Toplice sklapa Općinski načelnik Općine sukladno Zakonu o komunalnom gospodarstvu.

(2)Postupak odabira osobe s kojom se sklapa ugovor o povjeravanju obavljanja komunalne djelatnosti te sklapanje, provedba i izmjene tog ugovora provode se prema propisima kojima se uređuje javna nabava.

Članak 5.

Pravne i fizičke osobe koje obavljaju komunalnu djelatnost na temelju ugovora o povjeravanju komunalnih poslova, koji su sklopljeni na temelju Zakona o komunalnom gospodarstvu („Narodne novine“ br. 36/95., 70/97., 128/99., 57/00., 129/00., 69/01., 26/03. – pročišćeni tekst, 82/04., 178/04., 38/09-. 79/09., 153/09., 49/11., 84/11., 90/11., 144/12., 94/13., 153/13., 147/14. i 36/15.), nastavljaju s radom do isteka važenja tih ugovora.

Članak 6.

Danom stupanja na snagu ove Odluke prestaje važiti Odluka o komunalnim djelatnostima koje se mogu obavljati na temelju pisanog ugovora ( Službeni glasnik Krapinsko-zagorske županije” broj 21/09. i 19/12.)

Članak 7.

Ova Odluka stupa na snagu prvi dan od dana objave u “Službenom glasniku Krapinsko-zagorske-županije”.

**OPĆINSKO VIJEĆE OPĆINE KRAPINSKE TOPLICE**

Predsjednik:

Zvonko Očić, prof.